Diari Oficial de la Generalitat Valenciana


Sumari del DOGV 1965, del 16-02-1993 (1993/827172)

DECRET 14/1993, de 8 de febrer, del Govern Valencià, pel qual accepta la cessió gratuïta de la propietat de l'immoble situat a la plaça Vicent Blanch, d'Alfafar, destinat a la construcció d'un centre de salut, realitzada per l'Ajuntament d'Alfafar.
--------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1993/02/08/14/dof/vci/html**

### Dades del document

Número de DOGV
:   1965

Data del DOGV
:   16-02-1993

Secció del DOGV
:   DISPOSICIONS GENERALS

Número del document
:   1993/827172


Data del document
:   08-02-1993

Organisme emissor
:   Conselleria d'Economia i Hisenda

Tipus de document
:   Decret

Decret 14/1993, de 8 de febrer, del Govern Valencià, pel qual accepta la cessió gratuïta de la propietat de l'immoble situat a la plaça Vicent Blanch, d'Alfafar, destinat a la construcció d'un centre de salut, realitzada per l'Ajuntament d'Alfafar.  
L?Ajuntament d'Alfafar, en sessió plenària realitzada el dia 25 de juny de 1992, acordà la cessió gratuïta a la Generalitat Valenciana de la propietat de l?immoble situat a la plaça de Vicente Blanch, d'Alfafar, del qual és propietari.  
La cessió es realitza amb el fi determinant de construir-hi un centre de salut.  
A petició del Conseller de Sanitat i Consum, s'iniciaren els tràmits legals oportuns per a l'acceptació i la formalització de la cessió gratuïta de l?immoble, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del Conseller d'Economia i Hisenda i amb la deliberació prèvia del Govern Valencià, en la reunió del dia 8 de febrer de 1993,  
DECRETE  
Article primer  
Acceptar la cessió gratuïta de la propietat, realitzada per l'Ajuntament d'Alfafar, de l'immoble següent: Solar situat a la plaça de Vicente Blanch, d'Alfafar, que consta amb una superfície de 632 m2 registrals, 716,98 m2 segons mesurament recent. Confronta: al nord, c/ dels Furs; al sud, edificació existent mitgera; a l'est, plaça de Vicente Blanch, i a l'oest, c/ Ramón Navarro.  
Aquesta finca es troba inscrita en el Registre de la Propietat de Torrent Dos, tom 276, llibre 25 d'Alfafar, foli 130, finca 3990, inscripció 5ª.  
Article segon  
La cessió gratuïta efectuada per l'Ajuntament d'Alfafar es fa amb la condició de destinar l?immoble a un centre de salut.  
Article tercer  
El dret de propietat derivat de la cessió s'haurà d'incorporar a l?Inventari General de Béns i Drets de la Generalitat Valenciana, i inscriure's al seu nom en el registre de la propietat.  
DISPOSICIO FINAL  
La Conselleria d'Economia i Hisenda realitzarà els tràmit necessaris per a fer efectiu el que disposa aquest decret.  
València, 8 de febrer de 1993.  
El President de la Generalitat Valenciana,  
JOAN LERMA I BLASCO  
El Conseller d'Economia i Hisenda,  
ANTONI BIRLANGA I CASANOVA


Còpia Permalink ELI